Hangprojekt létrehozása.
Ekaterina Gerasimova
kittykat3756@googlemail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013.

# Zenei CD írása

A Brasero segítségével hangfájlokat is írhat CD-re, amelyet aztán CD-lejátszókban játszhat le. Általában jobb nem újraírható CD-ket használni, mert nem minden CD-lejátszó képes az újraírható CD-k lejátszására.

Nyomja meg a Hangprojekt gombot a főablakban, vagy válassza a Projekt Új projekt Új hangprojekt menüpontot.

Az eszköztár Hozzáadás gombjának megnyomásával és a fájlok kiválasztásával adja a kívánt hangfájlokat a projekthez. Fájlokat hozzáadhat a projektterületre húzással, vagy a Szerkesztés Fájlok hozzáadása menüpont kiválasztásával is.

A projektterület alatti szövegmezőben megadhatja a CD címét.

Válassza ki az üres CD-t a legördülő listából.

Nyomja meg az Írás gombot a folytatáshoz.

Válassza ki az Írási sebességet a legördülő listából, és az esetleges további kívánt beállításokat.

Nyomja meg az Írás gombot a projekt kiírásához egy lemezre, vagy a Több másolat írása gombot a projekt több lemezre való kiírásához.

Az egyes számokat több számmá is szétvághatja a Szétvágás eszköz használatával és a Szünet gombot megnyomva két másodperc szünet beszúrásával a szám után.