Brænd et eksisterende diskaftryk til en cd eller dvd.
Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Deling på samme vilkår 3.0

scootergrisen
2020-2021

# Brænd aftryk

Brasero giver dig mulighed for at brænde diskaftryk til en cd eller dvd. Den understøtter følgende endelser for optiske diskaftryk: .iso, .toc og .cue.

Diskaftryk er arkivfiler som indeholder al den data som er på en cd eller dvd. Der kan kun være ét diskaftryk på en cd ad gangen, men hvert arkiv kan indeholde så lidt eller så meget data som du ønsker, så længe den passer til disken.

Brænd et diskaftryk til en cd eller dvd med følgende trin:

Klik på Brænd aftryk på startsiden og vælg Projekt Nyt projekt Brænd aftryk … .

Vælg et diskaftryk som skal skrives ved at klikke på Klik her for at vælge et diskaftryk.

Vælg den disk du vil bruge fra rullegardinslisten under Vælg et drev at skrive til. Hvis du har mere end ét diskdrev, så bør alle de diske som sidder i dem blive vist.

Når disken er blevet valgt viser Brasero hvor meget ledig plads, der vil være tilbage på disk efter brænding.

Klik på Egenskaber-knappen for at vælge brændingshastighed og andre tilpassede indstillinger.

Klik på Brænd for at starte brændingen af aftrykket. Efter handlingen kan du enten færdiggøre brændingen eller lave den anden kopi af aftrykket.

Hvis du bruger en genskrivbar disk, som allerede indeholder data, så bliver du spurgt om du vil slette den eller indsætte en anden disk.